חיות הצפון הרעות - מרטן איש גוטריך

חיות הצפון הרעות - מרטין איש גוטריך - עבדה הנאמן של ויסת

השבח וההלל לויסת, אם החוכמה, המורה הגדולה, מחנכת המחנכים ושומרת המנהגים!

לכבודה של גבירתי האלוהית טיילתי בצפון הרחוק, ואספתי מהכפרים המרוחקים והמבודדים ביותר את תיאורי החיות הרעות והמפלצות האורבות בהם. במסמך זה אקווה לתעד את אותם יצורים פלאיים וכך להתריע ולהכין את מי שברצונו לבקר בצפון.

רזי חורף : נשמות אומללות אלו הן תוצאה של נוודים ועניים שסורבו מזון ומחסה בחורף הקר ומתו בשלג. אם לא ניקברו כראוי, לפי מסורת השבעה, יקומו אותם קבצנים כגופות נוראות ויאכלו את גפיהם של מי שסרב להכניסם ולהאכילם, ויוציאו את הגידמים המוחלטים לקפוא למוות בשלג כפי שקפאו הם. אומרים שלפני הגיעם אפשר לשמוע שלוש יללות זאב - כנראה הזאב בעל שלוש הרגליים של ואט מחיה את אותם אומללים. אם שומעים את היללות, ניתן לצאת לחפש את הגופה ולקבור אותה כהלכה, ורזה החורף לא יוכל להתנגד לאלו אשר ינסו לעשות עימו צדק לפני שהתחיל בנקמתו.

אריות צפון : סמלו של בית פון האגן המכובד ואחת מהחיות הנדירות ביותר בצפון. אריות אלו מתגוררים במערות, בעלי פרווה דחוסה ובהירה ורעמה שחורה קצרה, אורכם יכול להגיע ל8 רגל וגובהם ל4 רגל. מערותיהם מצחינות משתן כמו גם הטריטוריות שלהם. בעוד שאותם בעלי חיים נדירים יחסית, הם מראים את נוכחותם מפעם לפעם, ויכולים לצוד כלהקה צאן ובקר ואפילו בני אדם. בקריגבורג נתקלתי בשריון של חייל אומלל שבותר על ידי אחד מהיצורים הללו, ניביו חדרו את שריון הרגל. פרוותם הדחוסה ועורם העבה משמשים כשיריון טקסי אצל חלק מעובדי העתיקים של הצפון.

הארי הלבן: גרסה מפלצתית של ארי הצפון. לא נראה אחד כזה בצפון כבר מאות שנים, והם נותרו בגדר אגדה. מסופר כי עורם חסין לפלדה, וניביהם וטפריהם חדים כמו החרב החדה ביותר. בניגוד לארי הצפון הרגיל, הארי הלבן לא צד בלהקה, וחי לבד - נמצא עם שותפים רק בשביל להזוודג. הארי בסמלו של בית האגן הוא ארי לבן.

זאב תלת רגל : קרואים גם נכדיו של ואט, זאבים שחורים אלו הם צאצאיו של הזאב תלת הרגל השחור של ואט. בניגוד לזאבים רגילים, ליצורים אלו גוף עגול, ממנו יוצאות שלוש רגליים שמאליות וראש זאב ממרכזו. כאשר אחד מהם מוצא את טרפו הוא יתחיל להתגלגל לכיוונה כגלגל, עובר מרגל לרגל, כשראשו נשאר מקובע על המטרה ולא מסתובב עם שאר הגוף וזנבו מאזן את משקל ראשו. כשהזאב נושך את קורבנו הוא מסובב את ראשו בפראות ועוצמה, וכך קורע ממנו עור ובשר רבים. זאב זה לא יתקוף אם מי שיחשוב שהוא גם כן זאב תלת רגל, ואדם שיבצע כמה גלגלונים יוכל לגרום ליצור לאבד עניין. נאמר לי ששיטה זו הצילה כפריים רבים.

הלוחמים האפורים : לוחמים אלו, אשר אש הקרב של קריג בוערת בלבם בעצמה כה עזה, עד שאחיזתו של ראדליב בהם נעלמת כמעט כליל. בדרך כלל יהיה מדובר בלוחמים שהורעלו או נדקרו בגבם, או שמתו בכל דרך אשר לא סיפקה את יצר הקרב שלהם. אלו יקומו מקבריהם ויחפשו לוחם שינצחם בקרב, ואז יוכלו לנוח. לעיתים יחפשו את הרוצחים שלהם וידרשו קרב הגון. יצורים אלו ילחמו רק במי שיקבל את אתגרם, במילה או מעשה. מספרים שדמם רותח, עורם שחור ויבש, ועיניהם רושפות.

שוורצהאלפן : האלפים האפלים. בריות נאלחות אלו גרות בצפון הרחוק, ויבואו לתקוף, לבזוז לאנוס ולאכול את כל מה שיצליחו להניח את ידיהם האפלות. ליבם כאבן ואין להם מוסר או רגש, כל יצרם הוא הרס והשמד. הם מסוגלים ליצור רק חיקויים נחותים של שפה, אומנות או חפצים, ולכן הם כה להוטים לחמוס. הארכיונים המקודשים מיחסים להם מקור בעתיק רעב. כיוון שהעתיק רעב קשור קשר עמוק לואט, ואט ניסה להושיט ידו אליהם, אך אלו דחו אותו והחלו לפגוע בחלשים ביותר מתוך זדון ורשעות, ולכן ואט הפנה אליהם את גבו. יצורים אלו ערומים מכל חיות הטרף של הצפון, ולעולם אין לסמוך עליהם.

פריסטפראוון : מתוארות כנשים חטובות ונאות מראה, שרוחצות באגמים ומעיינות או מטיילות במערומיהן ביערות בימים חמימים. כאשר יפתו אדם אומלל יזמינו אותו לביתן ויציעו לו להתנות עימן אהבים. אותו אומלל יגלה כי אין זו אלא תחבולה וכי מדובר במפלצת נוראית אשר זנבה כראש אישה, היא הולכת על ידיה הנראות כרגליים ופיה נמצא בצנעתן של נשים. יצור זה יאכל ויבלע כל גבר אומלל שיפול לו לקורבן. נאמר שהפריסטפראוון נאמנות במידה מה לוונש, וינסו לטרוף רק גברים שהשפילו אישה שאהבה אותם או לא היו נאמנים לה. במיוחד אוהבות הן לטרוף גברים שנטשו אישה ביום בו היו אמורים להינשא לה. בעת פגישה עם יצור שכזה יש לדקורו בטבור, הלא היא עיינו היחידה ולברוח במהירות.